Servei d’Informació i personal auxiliar – Igualtat i gènere
Les persones que treballen al Servei d’Informació o com a personal auxiliar del Centre Cívic tenen un contacte directe i quotidià amb les persones usuàries, el professorat dels tallers, les persones que participen en les diferents activitats, la gent que simplement passa pel centre per demanar informació… És a dir, ells i elles són la “cara visible” del Centre Cívic i per això és fonamental que tinguin ben clara i integrada la importància d’evitar transmetre i reproduir els estereotips i rols de gènere. Les seves actituds i comportaments són especialment importants.
D’altra banda, les persones que s’encarreguen de la comunicació del Centre Cívic tenen a disposició una poderosa eina de transmissió de missatges, tant a través de les paraules com a través de les imatges. Així doncs, per avançar cap a la igualtat, és del tot indispensable que s’incorpori una perspectiva de gènere al conjunt d’estratègies comunicatives del centre.
Existeixen guies per incorporar la perspectiva de gènere en la comunicació de les organitzacions i manuals per incorporar la perspectiva de gènere en la pràctica dels mitjans de comunicació. Són materials que poden ser molt útils en la construcció d’una comunicació i unes actituds que promoguin la igualtat de gènere.
Ampliar el vocabulari que s’utilitza, recuperant paraules del català antic i de les diferents zones de Catalunya per aprofitar la nostra riquesa lèxica.
Evitar aplicar estereotips i prejudicis en la interacció amb els usuaris i les usuàries dels serveis, donant per descomptat alguns comportaments i actituds pel sol fet de ser dona o home.
Evitar aplicar estereotips i prejudicis en la interacció amb la gent gran i fomentar en ells i elles una perspectiva d’igualtat.
En les inscripcions als tallers
Recomanar tallers i orientar els usuaris i les usuàries intentant no deixar-se influir pels estereotips de gènere, ni tampoc per l’edat, l’origen, el nivell educatiu, la classe social, etc.
En el Punt d'informació
Donar visibilitat als problemes relatius a la igualtat de gènere i els drets de les dones fent difusió dels esdeveniments que tinguin lloc al districte o ciutat sobre aquests temes.
Difondre els recursos per a dones existents (per exemple les activitats i els serveis dels PIAD – Punts d’Informació i Atenció a les Dones).
Parar especial atenció i mostrar molta sensibilitat en el cas d’entrar en contacte amb casos de violència de gènere (Seguir el protocol establert per a aquests casos).
En la preparació de les cessions d'espais
Evitar aplicar estereotips de gènere donant per descomptat que alguns espais i activitats són més propis de dones o homes pel sol fet de ser-ho.
En la difussió de les activitats
Diversificar els canals de difusió. Difondre al públic més ampli possible les activitats que es consideren d’interès exclusiu per a les dones per intentar que els problemes de gènere es vegin com a problemes d’interès general per a tota la societat.
En el tracte amb les persones encarregades dels serveis de manteniment i de neteja
Evitar els estereotips respecte a les tasques considerades “tradicionalment” més pròpies de dones o homes.
En la interacció entre el personal auxiliar/informador
Evitar fer una divisió de les tasques condicionada pels estereotips i rols de gènere.
En el tracte amb el professorat
Evitar aplicar estereotips de gènere en les relacions amb el professorat masculí i femení.
Evitar aplicar estereotips de gènere donant per descomptat que algunes matèries o temes són més propis de professores dones o de professors homes pel sol fet de ser-ho (per exemple, homes: ciències, matèries tècniques; dones: humanitats, lletres, cos i moviment).
Definir des del centre cívic –encara que sigui en línies generals– quins comportaments sexistes no es toleren dintre del centre (insults sexistes, actes de violència de gènere, assetjament, etc.)